กรุงไทยขนทรัพย์ 3,000 รายการ หั่นราคาลง 40%
ปริญญา พัฒนภักดี รองกรรมการผู้จัดการใหญ่ ผู้บริหารสายงานปรับโครงสร้างหนี้และบริหารทรัพย์สิน ธนาคารกรุงไทย เปิดเผยว่า ในปี 2555 นี้ กรุงไทยมีแผนที่จะนำทรัพย์รอการขายให้กับลูกค้าทุกระดับ ผ่านการจัดกิจกรรมส่งเสริมการขาย ทั้งทำเลกรุงเทพมหานคร (กทม.) ปริมณฑล และภูมิภาคผ่านกิจกรรม &#8220;ฟ้าใสออนทัวร์ เที่ยวบ้าน KTB NPA&#8221; โดยจะนำทรัพย์รอการขายเกือบ 3,000 รายการ เจาะกลุ่มเป้าหมายใหม่รุกขายตลาดรายย่อย เร่งเปิดตลาดนำทรัพย์ทุกประเภทเข้าถึงลูกค้า ณ สาขาของธนาคารทั่วประเทศ พร้อมจัดโปรโมชันส่วนลดสูงสุด 40% ตั้งเป้ายอดขายปี 2555 ไม่ต่ำกว่า 1 หมื่นล้านบาท
20 มี.ค. 2555

ปริญญา พัฒนภักดี รองกรรมการผู้จัดการใหญ่ ผู้บริหารสายงานปรับโครงสร้างหนี้และบริหารทรัพย์สิน ธนาคารกรุงไทย เปิดเผยว่า ในปี 2555 นี้ กรุงไทยมีแผนที่จะนำทรัพย์รอการขายให้กับลูกค้าทุกระดับ ผ่านการจัดกิจกรรมส่งเสริมการขาย ทั้งทำเลกรุงเทพมหานคร (กทม.) ปริมณฑล และภูมิภาคผ่านกิจกรรม “ฟ้าใสออนทัวร์ เที่ยวบ้าน KTB NPA” โดยจะนำทรัพย์รอการขายเกือบ 3,000 รายการ เจาะกลุ่มเป้าหมายใหม่รุกขายตลาดรายย่อย เร่งเปิดตลาดนำทรัพย์ทุกประเภทเข้าถึงลูกค้า ณ สาขาของธนาคารทั่วประเทศ พร้อมจัดโปรโมชันส่วนลดสูงสุด 40% ตั้งเป้ายอดขายปี 2555 ไม่ต่ำกว่า 1 หมื่นล้านบาท 
“ในอดีต NPA ส่วนใหญ่อยู่ในความสนใจเฉพาะกลุ่มนักลงทุนเท่านั้น แต่ในขณะนี้ทรัพย์มีจุดเด่นที่สามารถดึงดูดกลุ่มผู้ซื้อบ้านรายย่อยมากขึ้น มีทำเลที่หลากหลาย ลูกค้าไม่ต้องจ่ายค่าประเมินราคาทรัพย์ ค่าบริการนิติกรรมจำนอง” ปริญญา กล่าว
ปัจจุบันธนาคารกรุงไทยมีทรัพย์ที่พร้อมขายกว่า 6,000 รายการ มูลค่าเกือบ 3 หมื่นล้านบาท ในจำนวนนี้เป็นทรัพย์ขนาดใหญ่เพื่อการลงทุน 50% เช่น ที่ดินพร้อมอาคารและสิ่งปลูกสร้าง รีสอร์ต ปั๊มน้ำมัน ฯลฯ สำหรับทรัพย์เพื่อการอยู่อาศัย 17% ทั้งบ้านเดี่ยว ทาวน์เฮาส์ คอนโดมิเนียม อาคารพาณิชย์ ฯลฯ
สุชาติ เดชอิทธิรัตน์ ผู้ช่วยกรรรมการผู้จัดการใหญ่ ผู้บริหารกลุ่มบริหารทรัพย์สินพร้อมขาย สายงานปรับโครงสร้างหนี้และบริหารทรัพย์สิน ธนาคารกรุงไทย กล่าวว่า ธนาคารมีแผนที่จะจัดกิจกรรมดังกล่าว ณ สาขาที่อยู่ภายในทำเล 4 มุมเมืองของ กทม. โดยกิจกรรมแต่ละครั้งจะมีทรัพย์ประเภทต่างๆ ไม่ต่ำกว่า 2,000 รายการ โดยมีทรัพย์ที่ไม่อยู่ในพื้นที่น้ำท่วมให้ตัดสินใจเลือกซื้ออีกมาก